ПРОГРАМА НА БКИ-ПРАГА ЗА М. ДЕКЕМВРИ 2014 Г.

ПРОДЪЛЖАВА „КАРТИНИ ОТ КЕРАМИКА И КЕРАМИКА ОТ КАРТИНИ“, авторска изложба на известния български керамик проф. Георги Георгиев 
Галерията на БКИ-Прага, ул. „Климентска“ 6, Прага 1
Експозицията в галерията на БКИ-Прага е първата самостоятелна изложба на Георги Георгиев в Чехия и съдържа съдържа работи, създадени през 2014 г. на симпозиума по рисуване на порцелан (Северна Чехия). Използвани са украси, характерни за декоративния делириум на заобикалящата ни среда, прилагани в модата, текстилния и мебелния дизайн, както и техники в стилистиката на класическия модернизъм. В изложбата се показват и серии вази и стенни чинии, проектирани визуално да напомнят друг материал, като в конкретния случай материалът е носител на нови значения.
Изложбата ще продължи до 30.12.2014 г.

ПРОДЪЛЖАВА Международната изложба на стъкло на името на Станислав Либенски
19.9.2014 – 14.12.2014
Арт салон S, Танцуващата сграда, Ирасково намнести 6, Прага 2
През 2014 г. две българки участват в конкурса за престижната награда „Станислав Либенски“ – абсолвентките на Националната художествена академия в София Весела Пападакис и Кръстина Кръстева. Двете авторки представят своите проекти „Агресия“ и „Живот и смърт“.
Изложбата ще продължи до 14.12.2014 г.

ПРАЗНИЧЕН КОНЦЕРТ с оперна музика, посветен на стогодишнината от рождението на Борис Христов
Четвъртък, 4.12.2014 г., от 18.00 часа, Огледалната зала на Посолството на Република България в Чехия, ул. „Краковска “ 6, Прага 1

Посолството на Република България в Чехия и Българският културен институт в Прага организират празничен концерт, посветен на стогодишнината от рождението на световноизвестния български оперен певец Борис Христов. Честванията на този юбилей от календара на ЮНЕСКО в Чехия завършват с тържественото събитие в Огледалната зала на Посолството. Концертът се организира съвместно с Държавната опера в гр. Пловдив. Музкантите ще представят някои от най-известните арии от опери на В. А. Моцарт, Дж. Росини, Дж. Верди, П. И. Чайковски и Дж. Пучини. Солисти са Станислава Иванова (сопран) и Пламен Кумпиков (бас), на пианото акомпанира Росица Димова.

EUNIC APP EUROTRASH PARTY, предколедно парти, организирано от европейските културни институти и посолства в мрежата EUNIC 
Вторник, 9.12.2014 г., от 21.00 часа
Кафене „НОВА” в Новата сцена на Националния театър, ул. „Народни” 4, Прага 1

„Изберете най-лошото от европейската музика!” – този девиз обедини организаторите на музикалното парти, което подготвиха  европейските културни институти и посолства в Прага.  Предизвикателството пред публиката бе да посочи най-слабото музикално парче от родината си. Идеята на музикалната вечер бе  отново да покаже „Европа без граници”, но този път по различен и нестандартен начин. През Фейсбук профила си или от електронния си адрес всеки можеше да избере най-неприятната музика, която е чувал, и да я изпрати преди началото на партито. Така водещият на партито ще създаде смесицата от европейската танцувална музика и ще озвучи вечерта и пространството в кафенето „НОВА” в центъра на Прага.
Вечерта е добър повод да се промотира новото културно приложение EUNIC App,  подготвено от европейските културни институти и  посолства в Прага.
Освен към EUNIC App Eurotrash Party, новото приложение ще ви отведе и към други културни събития в Прага! Сваляне: iOS http://goo.gl/F9VTGo / Android: http://goo.gl/g5DP3T.

РАБОТИЛНИЦА ЗА СУРВАЧКИ
Петък, 12.12. 2014 г., от 11 часа и от 14 часа 
Галерията на БКИ-Прага, ул. „Климентска” 6, Прага 1
Работилницата е отворена за широката публика в Чехия – за малки и големи, които искат да научат повече за този типичен обичай от българската фолклорна традиция. С дрянови клонки, жива вълна, сушени плодове и други типични материали всеки участник в работилницата ще може да изработи и украси дома си с българската сурвачка.
Една от работилниците е подготвена заедно Философският факултет на Карловия университет и лектората по български език в Прага. Студентите, изучаващи български език и култура, очакваме да доведат и своите приятели. Желаещите за участие в работилницата могат за заявят участие на електронен адрес bki@bki.cz най-късно до 10.12.2014 г.

БКИ-Прага си запазва правото на промени в програмата.
